
Becsületbeli emberölés. Egy attikai bűnvádi per rekonstrukciója Lysias 12. beszéde alapján

Az elmúlt hónapok tevékenységét összegezve elmondható, hogy a szerzők által végzett munka igen tanulságosnak bizonyult. Érdekes volt számukra a jogalkalmazás oldaláról, az eredeti kontextusba ágyazva feldolgozni az anyagi jogot. A római jogi ismeretekre alapozva lehetőség nyílik a görög és a római eljárás összehasonlító vizsgálatára, amely elősegíti a jogászi műveltség szélesítését valamit a sajátos jogászi gondolkodásmód fejlesztését. A fennmaradt védőbeszéd alapján elkészített perrekonstrukció fejleszteti a logikai készséget, amit a hatályos jogi tanulmányaink során is kamatoztatni lehet. A „Kutatók Éjszakáján” való szereplésre való felkészülés formálja a retorikai képességet formálásához. Számos jogászi hivatás elengedhetetlen fontosságú és elvárt követelménye a magas szintű retorikai készség. Az előbbiekből egyértelműen kitűnik, hogy a kutatás során elsajátított ismeretek, tapasztalatok a jövőben csak előnyként szolgálhatnak.
A szakmai nyereség okán az ilyesfajta munka a diákok és oktatók számára is ajánlatos. A pályamunkával a szerzők célja, hogy hasonló feladatmegoldásra sarkalljanak más tudományos műhelyeket is.



